cyanic-selkie/wikianc huggingface dataset:
Πίππα Μίντλετον
Βιογραφία
Το 1995, η οικογένειά της μετακόμισε στο Bucklebury του Μπέρκσαιρ. Όπως η αδερφή της, η Μίντλετον εκπαιδεύτηκε αρχικά στο ιδιωτικό σχολείο St Andrew's School στο Pangbourne και έπειτα στο Downe House School, σχολείο θηλέων στο Cold Ash. Η Μίντλετον αποφοίτησε από το Πανεπιστήμιο του Εδιμβούργου με πτυχίο Αγγλικής Φιλολογίας. Κατά την διάρκεια των σπουδών της, συγκατοικούσε με τον Lord Edward Innes-Ker, γιο του Δούκα του Roxburghe, και με την Earl Percy, κληρονόμος του Δούκα του Northumberland.
Πριγκιπικός γάμος
Η επίσημη ανακοίνωση του γάμου της αδερφής της έγινε στις 16 Νοεμβρίου 2010. Η Μίντλετον ήταν η παράνυφος. Στον γάμο, το λευκό φόρεμα της Μίντλετον, το οποίο, όπως και το νυφικό, είχε σχεδιάσει ο Αλεξάντερ ΜακΚουίν, επαινέθηκε αρκετά στα μέσα ενημέρωσης. Αντίγραφα του φορέματος ήταν σύντομα διαθέσιμα σε πολυκαταστήματα και υπήρξε μεγάλη ζήτηση.
Φιλανθρωπία
Τον Απρίλιο του 2013, η Μίντλετον έγινε πρέσβειρα του Mary Hare School για τα κωφάλαλα παιδιά στο Μπέρκσαιρ.
Τον Ιούνιο του 2014, η Μίντλετον έγινε πρέσβειρα του British Heart Foundation (BHF). Τον ίδιο μήνα, συμμετείχε στο Race Across America, έναν αγώνα με ποδήλατα 3,000 μιλίων σε όλες τις ΗΠΑ. Ακολούθησε το Bosphorus Cross-Continental Swimming Race, ένας αγώνας κολύμβησης 6.5 km στην Κωνσταντινούπολη. Το ποδήλατό της πουλήθηκε στο eBay και τα έσοδα πήγαν στο BHF. Έπειτα συμμετείχε στο Roll out the Red Ball στο ξενοδοχείο Park Lane Hotel στις 10 Φεβρουαρίου 2015. Πούλησε ένα από τα φορέματά της L.K.Bennett στην ίδια εκδήλωση. Συμμετείχε στο Brighton Bike Ride που έλαβε χώρα στο Λονδίνο στις 21 Ιουνίου 2015.
Τον Σεπτέμβριο του 2016, η Μίντλετον κυκλοφόρησε το δεύτερο βιβλίο της, Heartfelt, τα έσοδα του οποίου πήγαν στο British Heart Foundation.
Προσωπική ζωή
Τον Ιούλιο του 2016, αρραβωνιάστηκε τον πρώην οδηγό αγώνων Τζέιμς Μάθιους και στις 20 Μαΐου 2017 παντρεύτηκαν στο Μπέρκσαϊρ. Τα ανίψια της Μίντλετον, Πριγκίπισσα Σάρλοτ και Πρίγκιπας Τζορτζ του Κέιμπριτζ ήταν παράνυμφοι. Η Μίντλετον και ο Μάθιους έχουν αποκτήσει μαζί δύο παιδιά: τον Άρθουρ Μάικλ Ουίλιαμ (γενν. 15 Οκτωβρίου 2018) και την Γκρέις Ελίζαμπεθ Τζέιν (γενν. 15 Μαρτίου 2021).
Κρανιά Ξάνθης
Η Κρανιά ή ο Κριός είναι ακατοίκητο ορεινό χωριό της Θράκης στην Περιφερειακή Ενότητα Ξάνθης σε υψόμετρο 512 μέτρα, το οποίο βρίσκεται σε απόσταση περίπου 13 χλμ. Α. (οδηγικά) από την Σμίνθη (έδρα του δήμου) και 23 χλμ. Β.-ΒΑ. από την Ξάνθη. Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής) και παλιότερα αναφερόταν με την ονομασία Karaculka. Ως ξεχωριστός οικισμός αναφέρεται επίσημα για πρώτη φορά το 1961 με την ονομασία Κριός να απογράφεται στην τότε κοινότητα Μύκης ενώ το 1965 με το ΦΕΚ 26Α - 17/02/1965 μετονομάστηκε σε Κρανιά. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 δεν έχει μόνιμους κατοίκους.
Παραπομπές
Κατηγορία:Χωριά του νομού Ξάνθης Κατηγορία:Δήμος Μύκης Κατηγορία:Πομακοχώρια
Συθήρια
Η Συθήρια (πραγματικό όνομα Κασιείρντολα Ελέιν Στόρι ) είναι Αμερικανίδα ηθοποιός του ερωτικού κινηματογράφου.
Βιογραφικά στοιχεία
Γεννήθηκε στις 27 Σεπτεμβρίου 1981 στο Σολτ Λέικ Σίτι. Είναι παντρεμένη και έχει ένα γιο. Ξεκίνησε την καριέρα της το 2002 και έχει υποδυθεί περίπου 250 ρόλους σκληρού πορνό. Το καλλιτεχνικό της όνομα είναι από την ελληνική μυθολογία και μνημονεύει την Κυθήρεια Αφροδίτη. Ο ειδικός της τομέας είναι η γυναικεία διάχυση, η οποία είναι ιδιαίτερη ικανότητα και δυσεύρετο προσόν στον ερωτικό τομέα. Η Συθήρια είναι αναμφισβήτητα η κατεξοχήν κορυφαία καλλιτέχνης στο είδος αυτό.
Εξωτερικοί σύνδεσμοι
Κατηγορία:Αμερικανίδες ηθοποιοί πορνογραφικών ταινιών
Ανδρέας Μαυρομμάτης
Ο Ανδρέας Μαυρομμάτης ήταν Ελληνοκύπριος πολιτικός, διπλωμάτης και δικαστής. Διετέλεσε Υπουργός Εργασίας και Κοινωνικών Ασφαλίσεων και Κυβερνητικός Εκπρόσωπος.
Βιογραφικά στοιχεία
Γεννήθηκε στις 9 Ιουνίου 1932 στη Λάρνακα. Αποφοίτησε από το Ελληνικό Γυμνάσιο Λεμεσού. Σπούδασε νομικά στο Λίνκολνς Ιν του Λονδίνου. Το 1954 επέστρεψε στην Κύπρο. Εργάστηκε ως δικηγόρος. Την περίοδο του αγώνα της ΕΟΚΑ ήταν συνήγορος υπεράσπισης πολλών μελών της οργάνωσης.
Την περίοδο 1958-1960 διετέλεσε πταισματοδίκης στην Πάφο. Την περίοδο 1960-1964 ήταν επαρχιακός δικαστής στην Πάφο. Την περίοδο 1964-1970 ήταν επαρχιακός δικαστής στη Λευκωσία.
Ήταν νυμφευμένος με την Μαίρη Cahalane και είχε 3 κόρες και 1 υιό. Απεβίωσε στις 20 Απριλίου 2019.
Πολιτική διαδρομή
Την 1η Ιουλίου 1970 διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε έως τις 15 Ιουνίου 1972, οπότε παραιτήθηκε κατόπιν πιέσεων της χούντας των συνταγματαρχών προς τον Αρχιεπίσκοπο Μακάριο.
Την περίοδο 1975-1978 διετέλεσε πρέσβης επικεφαλής της Μόνιμης Αντιπροσωπείας της Κύπρου στο Γραφείο του ΟΗΕ στη Γενεύη. Εκπροσωπούσε την Κυπριακή Δημοκρατία στους διεθνείς οργανισμούς που έδρευαν εκεί, όπως των Ανθρωπίνων Δικαιωμάτων και Εργασίας. Την περίοδο 1979-1982 ήταν μόνιμος αντιπρόσωπος της Κύπρου στην έδρα του ΟΗΕ στη Νέα Υόρκη. Επιπρόσθετα, εξελέγη πρόεδρος του Οικονομικού και Κοινωνικού Συμβουλίου του ΟΗΕ (ECOSOC).
Το 1982 επέστρεψε στην Κύπρο. Ανέλαβε Γενικός Διευθυντής του Υπουργείου Εξωτερικών έως το 1989. Από τη θέση του συμμετείχε στις συνομιλίες για την επίλυση του κυπριακού προβλήματος ως εκπρόσωπος της ελληνοκυπριακής πλευράς. Το 1989 ανέλαβε και πάλι μόνιμος αντιπρόσωπος της Κύπρου στην έδρα του ΟΗΕ στη Νέα Υόρκη, έως το 1992 που αφυπηρέτησε.
Ακολούθως, την 1η Δεκεμβρίου 1992 διορίστηκε Κυβερνητικός Εκπρόσωπος στην κυβέρνηση Γιώργου Βασιλείου, θέση που κατείχε έως τη λήξη της θητείας της κυβέρνησης το 1993.
Επιπλέον, διετέλεσε για 10 χρόνια πρόεδρος επιτροπής για τα αστικά και πολιτικά δικαιώματα των Ηνωμένων Εθνών. Το 2006 εξελέγη πρόεδρος της Επιτροπής σύμβασης των Ηνωμένων Εθνών κατά των βασανιστηρίων. Είχε αναλάβει πολλές φορές το ρόλο του εισηγητή (rapporteur) του ΟΗΕ, με αποστολές στην Κούβα, το Ιράκ κ.α..
Ακόμη, ήταν ο πρώτος πρόεδρος της Επιτροπής Δημοσιογραφικής Δεοντολογίας στην Κύπρο. Επιπρόσθετα, ήταν μέλος της διαπραγματευτικής ομάδας που βοηθούσε τον πρόεδρο Δημήτρη Χριστόφια στις συνομιλίες για επίλυση του κυπριακού προβλήματος.
Πηγές
Κατηγορία:Υπουργοί Εργασίας και Κοινωνικών Ασφαλίσεων (Κύπρος, 1960-2014) Κατηγορία:Κύπριοι δικαστικοί Κατηγορία:Κυβερνητικοί Εκπρόσωποι Κύπρου Κατηγορία:Κύπριοι διπλωμάτες Κατηγορία:Κύπριοι δικηγόροι Κατηγορία:Κυβέρνηση Γιώργου Βασιλείου 1988 Κατηγορία:Κυβέρνηση Αρχιεπισκόπου Μακαρίου Γ΄ 1968
Εθνικό Πάρκο Ουτζούνγκ Κουλόν
Το Εθνικό Πάρκο Ουτζούνγκ Κουλόν βρίσκεται στο δυτικότερο άκρο της Ιάβας, στην περιοχή Μπάντεν της Ινδονησίας. Περιλαμβάνει το ηφαιστειογενές σύμπλεγμα νήσων του Κρακατόα στην περιοχή Λαμπουνγκ, άλλα νησιά όπως το Παναϊτάν, και μικρότερες νησίδες όπως οι Χαντευλέουμ και Πευκάνγκ στο Στενό Σούντα.
Ουτζούνγκ Κουλόν σημαίνει Δυτικό Άκρο ή Σημείο Δύσης.
Το Πάρκο είναι το τελευταίο γνωστό καταφύγιο του Ρινόκερου της Ιάβας που βρίσκεται σε κρίσιμο κίνδυνο αφανισμού.
Στο Πάρκο προστατεύονται 57 σπάνια είδη φυτών και 35 είδη θηλαστικών, όπως τα: μπαντένγκ, αργυροειδής γίββων, τραχυπίθηκος της Ιάβας, μακάκος ο ταινιώδης, λεοπάρδαλη της Ιάβας, αγριόσκυλο της Σουμάτρας, ελαφίδα της Ιάβας, ελάφι (Rusa timorensis), ενυδρίδα (Lutrogale perspicillata).
Παραπομπές
Κατηγορία:Μνημεία Παγκόσμιας Κληρονομιάς στην Ινδονησία
Αραπόβατσα
Εξωτερικοί Σύνδεσμοι
Κατηγορία:Οικισμοί του Όλοβο Κατηγορία:Οικισμοί του Όλοβο με σερβική πληθυσμιακή πλειοψηφία
Μητροπολίτης Ηλείας και Ωλένης Αθανάσιος Β΄
Ο Μητροπολίτης Ηλείας και Ωλένης Αθανάσιος Β΄ (κατά κόσμον Αριστείδης Μπαχός, Ξυλοκέρα Ηλείας, 10 Φεβρουαρίου 1954), είναι Έλληνας επίσκοπος και Μητροπολίτης της Εκκλησίας της Ελλάδος.
Υπηρέτησε ως Επίσκοπος Ωλένης, Βοηθός Επίσκοπος της Ιεράς Μητροπόλεως Ηλείας και Ωλένης, από το 2009 έως την εκλογή του στις 7 Οκτωβρίου 2022.
Βιογραφία
Ο κατά κόσμον Αριστείδης Μπαχός γεννήθηκε στις 10 Φεβρουαρίου 1954 στο χωριό Ξυλοκέρα του νομού Ηλείας από αγρότες γονείς, τον Γεώργιο και την Μαρία. Τις εγκύκλιες και γυμνασιακές του σπουδές τις περάτωσε στον Πύργο Ηλείας και κατόπιν φοίτησε στην Ριζάρειο Εκκλησιαστική Σχολή Αθηνών, από την οποία αποφοίτησε το 1975. Σπούδασε Θεολογία στην Θεολογική Σχολή του Εθνικού και Καποδιστριακού Πανεπιστημίου Αθηνών, λαμβάνοντας πτυχίο το 1982.
Τον Ιούλιο του 1975 εκάρη μοναχός στην Ιερά Μονή Χρυσοπηγής Λαμπείας και έλαβε το όνομα Αθανάσιος. Το 1976 χειροτονήθηκε διάκονος από τον τότε Μητροπολίτη Ηλείας Αθανάσιο. Τον Σεπτέμβριο του 1982 χειροτονήθηκε πρεσβύτερος και κατόπιν έλαβε το οφφίκιο του αρχιμανδρίτη από τον Μητροπολίτη Ηλείας Γερμανό. Υπηρέτησε από το 1980 ως Ηγούμενος της Ιεράς Μονής Άνω Δίβρης Ηλείας και ως Ιεροκήρυκας της Ιεράς Μητροπόλεως Ηλείας και Ωλένης, από το 1982 και έπειτα. Επίσης διετέλεσε Γραμματέας της Ιεράς Μητροπόλεως Ηλείας.
Στις 13 Οκτωβρίου 2009 εξελέγη από την Ιερά Σύνοδο της Εκκλησίας της Ελλάδος Επίσκοπος Ωλένης, Βοηθός Επίσκοπος της Ιεράς Μητροπόλεως Ηλείας και Ωλένης. Χειροτονήθηκε στο επισκοπικό αξίωμα την 1η Νοεμβρίου 2009 από τον Αρχιεπίσκοπο Αθηνών και Πάσης Ελλάδος Ιερώνυμο και έξι ακόμη αρχιερείς, στον Μητροπολιτικό Ιερό Ναό Αγίου Νικολάου Πύργου.
Στις 7 Οκτωβρίου 2022 εξελέγη από την Ιερά Σύνοδο της Εκκλησίας της Ελλάδος Μητροπολίτης της Ιεράς Μητροπόλεως Ηλείας και Ωλένης, λαμβάνοντας 55 ψήφους. Ενθρονίστηκε στις 14 Νοεμβρίου 2022.
Παραπομπές
Κατηγορία:Μητροπολίτες Ηλείας και Ωλένης
Γυναικεία εκσπερμάτιση
εναλλ.=|μικρογραφία|193x193εσ|Γυναικεία εκσπερμάτιση. Η γυναικεία εκσπερμάτιση είναι η αποβολή ενός παχύρρευστου λευκού υγρού από τους παραουρηθρικούς αδένες ή εμμέσως από τον κόλπο, πριν ή κατά τη διάρκεια ενός οργασμού, που πιθανόν να παράγεται από τους παραουρηθρικούς αδένες ή αλλιώς αδένες του Skene (προφέρεται Σκιν). Σύμφωνα με μία μελέτη του 2011, η γυναικεία εκσπερμάτιση περιέχει κάποια από τα δομικά στοιχεία που περιέχει και το σπέρμα. Τα στοιχεία αυτά περιλαμβάνουν το ειδικό προστατικό αντιγόνο και την όξινη προστατική φωσφατάση. Περιέχει επίσης, μικρές ποσότητες κρεατινίνης και ουρίας, τα κύρια συστατικά των ούρων. Σύμφωνα με μία μελέτη του 2014, η γυναικεία αυτή έκκριση έχει γλυκιά γεύση, καθώς εμπεριέχει φρουκτόζη. Επίσης, δε φαίνεται να έχει κάποια συγκεκριμένη οσμή.
Αν και πολλοί άνθρωποι χρησιμοποιούν τις φράσεις "γυναικεία εκσπερμάτιση" και "squirting" εναλλακτικά, κάποιες έρευνες υπαινίσσονται πως είναι δύο διαφορετικά πράγματα. Το υγρό που απελευθερώνεται κατά τη διάρκεια του "squirting" είναι στην πραγματικότητα ούρα, αραιωμένα με νερό. Μερικές φορές, εμπεριέχουν μικρές ποσότητες από τα συστατικά του σπέρματος και προέρχονται από την ουροδόχο κύστη.
Παραπομπές
Κατηγορία:Γυναικολογία Κατηγορία:Γυναίκα και σεξουαλικότητα Κατηγορία:Σωματικά υγρά Κατηγορία:Εκσπερμάτιση Κατηγορία:Γυναικεία υγεία
Ejaculation
Γοργογύρι Τρικάλων
Το Γοργογύρι είναι ένα χωριό του Νομού Τρικάλων, στα ριζά του βουνού Κόζιακα (Κερκέτιο όρος 1.901 μ.υψόμετρο), σε υψόμετρο 206 μέτρων. Διαρρέεται από τον Κεφαλοπόταμο. Ο Δήμος Τρικκαίων αναβιώνει το "Μονοπάτι του Ασκληπιού", με το οποίο, σύμφωνα με τους μύθους, φέρεται ο Ασκληπιός, ο πρώτος γιατρός της ανθρωπότητας, να συνέλεγε αρωματικά φυτά και φαρμακευτικά βότανα. Ξακουστές και οι περίφημες βάθρες ως τόπος αναψυχής. Πρόκειται για μία πανέμορφη διαδρομή μέσα στην πλούσια φύση, κάτω από αιωνόβια πλατάνια με τους παραμορφωμένους κορμούς των δέντρων που μοιάζουν να λικνίζονται και δίπλα στα καθαρά και γάργαρα νερά του ποταμού που ρέουν από την «καρδιά» του Κόζιακα και περνούν μέσα από το χωριό.
Το Μονοπάτι του Ασκληπιού εξελίσσεται σε viral προορισμό για όσους και όσες επιζητούν χαλάρωση και ηρεμία, μέσα σε ένα μοναδικό φυσικό περιβάλλον.
Φημισμένες επίσης είναι οι  νεροτριβές (δριστέλες) που  παραδοσιακά γίνεται η κατεργασία και το  πλύσιμο των  μάλλινων ειδών και υφασμάτων (επεξεργασία φλοκάτης).
Οι ασχολίες των κατοίκων περιλαμβάνουν κυρίως το πλύσιμο, επεξεργασία και την φύλαξη ταπήτων και χαλιών - λόγω της αφθονίας των νερών (έδρα πολλών  ταπητοκαθαριστηρίων)  , την γεωργία, την κτηνοτροφία, την μελισσοκομία ,  ενώ προσπάθειες γίνονται για την ανάπτυξη  του  αγροτουρισμού.
Περίφημα είναι τα τοπικά παραδοσιακά προϊόντα όπως είναι οι διαφόρων ειδών παραδοσιακές πίτες, οι λαγκίτες με τυρί/ζάχαρη, η μπατζίνα καθάρια/μπομπότα, το πασπάλι ή πλαστό, τα κρέατα και λουκάνικα  πού σερβίρονται στις ταβέρνες του χωριού , το τυρί φέτα, γιαούρτι, ξυνόγαλο, βούτυρο, η μυζήθρα, ο τραχανάς παραδοσιακός και όσπρια βραστερά και νόστιμα, κάστανα, μέλι από αγριολούλουδα του βουνού, παραδοσιακά γλυκά, αποξηραμένα αγριολούλουδα, υφαντά με παραδοσιακά σχέδια που έρχονται από το μακρινό παρελθόν, βότανα που μοσχοβολούν.
Κεντρικός ναός του οικισμού είναι το Γενέσιο της Θεοτόκου, που εορτάζει στις 8 Σεπτεμβρίου όπου σερβίρεται από  τα καζάνια  παραδοσιακό φαγητό (πρόβειο κρέας με κριθαράκι). Γραφικό και πανέμορφο σε ωραία τοποθεσία είναι το εξωκλήσι του Αγίου Δημητρίου όπου  επίσης την παραμονή της εορτής σερβίρεται παραδοσιακό φαγητό.
Στο χωριό τηρείται το έθιμο των Καρκάτζαλων (με τις παραδοσιακές κουδούνες) κάθε Πρωτοχρονιά. Τα Καρκατζάλια είναι έθιμο της Πρωτοχρονιάς, που διατηρείται στο χωριό  και χάνεται στα βάθη του χρόνου. Μικροί και μεγάλοι, ανύπαντροι και παντρεμένοι , προμηθεύονται την κατάλληλη φορεσιά , που αποτελείται από το μπουραζάνι ,την κάπα ή το μαλέτο , το κυπρί  ή το κουδούνι ή το τσιουκάνι , την πάνινη προσωπίδα (μάσκα) και την κοσσιά. Το μπουραζάνι το φορούν  πάνω από το παντελόνι για να προφυλάσσονται από το κρύο. Η κάπα ή το μαλέτο έχουν κατσιούλα για να μπαίνει στο κεφάλι, έχουν άσπρο ή μαύρο ή καφέ χρώμα , είναι από τράϊο μαλλί και φοριέται πάνω από όλα τα άλλα ρούχα. Όλα μαζί αυτά μπαίνουν μέσα στο μπουραζάνι για να φαίνεται ο Καρκάτζαλος πιο χονδρός και να μην αναγνωρίζεται. Τα κυπριά τα κρεμούν στο στήθος και τα κουδούνια ή τα τσιουκάνια στη μέση. Η προσωπίδα ράβεται την Παραμονή της Πρωτοχρονιάς. Πάνω της ράβουν φρύδια, μουστάκια και γένια από τα άσπρα μαλλιά του προβάτου. Στα παλιά χρόνια στο χέρι ο καθένας κρατούσε κοσσιά για να κόβει μια τούφα από τα μαλλιά των κοριτσιών, τρουβάδες για να βάζουν τα τζαφάρια , τα λουκάνικα και τις παππαδίτσες και ένα κακάβι για να μαζεύουν την λίπα. Πίστευαν πως, αφού ο διάβολος ντύνεται , παραμορφώνεται και είναι δαίμονας , έτσι και ο άνθρωπος κρύβει τα μάτια του , βάζει πάνω του διάφορα σκέρτσα (κόλπα) και κάνει θόρυβο με τα ¨σαϊτανικά¨κουδούνια και κυπριά που φορούν στα γίδια.
Από το Γοργογύρι κατάγονται  οι υπότροφοι φοιτητές του ΕΜΠ, λαμβάνοντας χρηματική επιχορήγηση μέσω της υποτροφίας "Χρήστου Αργυρόπουλου".
ΠΟ Γοργογυρίου Κόζιακας 1974
Αποτελεί έδρα του ποδοσφαιρικού συλλόγου ΠΟ Γοργογυρίου Κόζιακας 1974 που έχει αγωνισθεί στην Δ΄ Εθνική κατηγορία ποδοσφαίρου. Το  γήπεδο  του χωριού κατασκευάσθηκε  στη θέση της  ιστορικής  έδρας  και παραδόθηκε  για χρήση  τον Σεπτέμβριο του  2011. Διαθέτει  φυσικό  χλοοτάπητα  με μόνιμο αυτόματο  σύστημα ποτίσματος, κερκίδα  600 καθήμενων θεατών και απεριόριστων ορθίων, πυλώνες ηλεκτροφωτισμού , σύγχρονα αποδυτήρια.
Στα επόμενα χρόνια η ομάδα ήταν πάντα στο προσκήνιο και το όνομα αυτής πλέον ήταν Ποδοσφαιρικός όμιλος Γοργογυρίου κατακτώντας ενδιάμεσα και το πρωτάθλημα της Β΄ ΕΠΣΤ την περίοδο 1989 - 90. Μεγάλος σταθμός ήταν το έτος 1999 που η ομάδα μετανομάστηκε σε αθλητικό όμιλο Κόζιακα κίνηση με την οποία οι άνθρωποι της ομάδας οι Ζωγράφος Παναγιώτης και Ζωγράφος Αλεξανδρος που είχαν τα ηνία της Διοίκησης τότε οραματίστηκαν μια ενοποιημένη ομάδα όλων των χωριών του Καποδιστριακού τότε Δήμου Κόζιακα.
Τα επόμενα χρόνια βρήκε την ομάδα να κατρακυλά έως την Γ΄ ΕΠΣΤ αλλά από την περίοδο 2011- 12 η ομάδα αναγεννάτε και με μία αξιόλογη Διοίκηση επιστρέφει στην δεύτερη τη τάξη κατηγορία του Νομού την Α1΄ ΕΠΣΤ.
Το καλοκαίρι του 2015 το ΔΣ της ομάδας  χρησιμοποιώντας το ΑΦΜ του ΑΟ Αμπελακίων, δημιουργεί  τον  ΠΟ Γοργογυρίου Κόζιακα 1974 λαμβάνοντας  συμμετοχή  μετά από 7 χρόνια στην κορυφαία κατηγορία του Νομού μας την Α΄ ΕΠΣΤ !
Με τις εξελίξεις να είναι καταιγιστικές τον Νοέμβριο του ίδιου έτους και στην 7η αγωνιστική ημέρα, η ομάδα μας συνενώθηκε με το γειτονικό σωματείο του ΑΟ Προδρόμου - ένα όνειρο που έγινε πραγματικότητα -  και η νέα ομάδα που προέκυψε ανεπίσημα  είναι η Αθλητική Ένωση Κόζιακα.
Η προσπάθεια τελικά της συνένωσης των δύο σωματείων για τη  δημιουργία της ΑΕ Κόζιακα  δεν στέφθηκε με επιτυχία και μετά από πολλούς κλυδωνισμούς αυτή ναυάγησε.
Aποτέλεσμα αυτής της δυσάρεστης εξέλιξης ήταν η ομάδα μας ενώ αρχικά είχε δηλώσει συμμετοχή στο πρωτάθλημα της Α1΄, τελικά να μην κατέλθει τη σεζόν 2016 - 17 στους αγωνιστικούς χώρους και να μείνει ανενεργή !
Μετά από 7 χρόνια όπου ο Κόζιακας Γοργογυρίου  απείχε από τα ερασιτεχνικά πρωταθλήματα και έχοντας διαγραφεί από τα μητρώα της ΕΠΣΤ αρκετοί ήταν αυτοί ενδιαφέρθηκαν για την ανασύσταση του συλλόγου. 'Yστερα από γενική Συνέλευση που πραγματοποιήθηκε την 15/5/2022  αποφασίσθηκε η επανίδρυση της ομάδας και οι κυανέρυθροι θα κατέβουν από τη νέα σεζόν στους αγωνιστικούς χώρους.
Τόπος καταγωγής του Νίκου Τσιαντάκη πρώην διεθνή ποδοσφαιριστή με καριέρα μεταξύ άλλων σε Ολυμπιακό, Άρη , ΟΦΗ , Ιωνικό κ.α. που συμμετείχε στην Εθνική ομάδα που αγωνίστηκε στο Μουντιάλ 1994 στις ΗΠΑ.
Διοικητική ιστορία
Η κοινότητα Γοργογυρίου συστάθηκε στις 6 Ιουλίου 1929 με την απόσπαση του οικισμού Γοργογύρι από την κοινότητα Ξυλοπαροίκου και τον ορισμό του ως έδρα της κοινότητας. Λειτούργησε ως την κατάργησή της το 1997 και την προσάρτησή της στο δήμο Κόζιακα. Το 2011 συγχωνεύτηκε στο νέο Δήμο Δήμου Τρικκαίων σύμφωνα με το Σχέδιο Καλλικράτης.
Παραπομπές
Κατηγορία:Χωριά του νομού Τρικάλων Κατηγορία:Δήμος Τρικκαίων
Κοιλάδα Μ'Ζαμπ
H Κοιλάδα Μ'Ζαμπ (مزاب), είναι μια φυσική περιοχή στη έρημο της Βόρειας Σαχάρας στην περιοχή Γκαρνταϊα της Αλγερία. Βρίσκεται 600 χμ. νότια του Αλγερίου με πληθυσμό 360.000 κατοίκους (απογραφή 2005).
Αρχιτεκτονική
Η Κοιλάδα Μ'Ζάμπ καταχωρήθηκε ως Μνημείο Παγκόσμιας Κληρονομιάς του unesco το 1982, ως ακέραιο παράδειγμα παραδοσιακού ανθρώπινου οικότοπου τέλεια προσαρμοσμένου στο περιβάλλον. μικρογραφία|800x800εσ|Πονοραμική άποψη της Κοιλάδας Μζαμπ|καθόλου
Παραπομπές
Κατηγορία:Μνημεία Παγκόσμιας Κληρονομιάς στην Αλγερία Κατηγορία:Γεωγραφία της Αλγερίας
Εξίσωση Όιλερ-Λαγκράνζ
Στον λογισμό των μεταβολών, η εξίσωση Όιλερ-Λαγκράνζ είναι μία διαφορική εξίσωση της οποίας οι λύσεις είναι συναρτήσεις για τις οποίες ένα δεδομένο συναρτησοειδές (συνάρτηση συναρτήσεων) παρουσιάζει ακρότατο. Η εξίσωση αναπτύχθηκε για πρώτη φορά από τους μαθηματικούς Λέοναρντ Όιλερ και Ζοζέφ Λουί Λαγκράνζ τη δεκαετία του 1750.
Η εξίσωση Όιλερ-Λαγκράνζ έχει σημαντικές εφαρμογές στη θεωρητική φυσική, καθώς αποτελεί τη θεωρητική βάση θεμελίωσης της Λαγκρανζιανής και Χαμιλτονιανής μηχανικής.
Τοποθέτηση του προβλήματος
Έστω διαφορίσιμη συνάρτηση q(t) (όπου t κάποια πραγματική μεταβλητή) που ορίζεται στο διάστημα [a,b]. Η εξίσωση Όιλερ-Λαγκράνζ προκύπτει από την απαίτηση το συναρτησοειδές
να παρουσιάζει ακρότατο. Η συνάρτηση L είναι μία πραγματική, δύο φορές συνεχώς διαφορίσιμη συνάρτηση που ορίζεται στο διάστημα [a,b] και η τελεία αναφέρεται σε παραγώγιση ως προς τη μεταβλητή t. Τα ακρότατα του συναρτησοειδούς S προκύπτουν από την εξίσωση
όπου δS είναι η μεταβολή πρώτης τάξης του συναρτησοειδούς S.
Λύση
Η εξίσωση αυτή είναι μία διαφορική εξίσωση, οι λύσεις της οποίας είναι οι συναρτήσεις q(t) που εξασφαλίζουν την βασική απαίτηση του προβλήματος.
Ελάχιστη απόσταση σημείων στον Ευκλείδειο χώρο
Ένα από τα πιο κλασικά παραδείγματα εφαρμογής της εξίσωσης Όιλερ-Λαγκράνζ είναι στον υπολογισμό της ελάχιστης απόστασης μεταξύ δύο σημείων στον Ευκλείδειο χώρο. Για ευκολία, επιλέγουμε ένα καρτεσιανό σύστημα συντεταγμένων, στο οποίο δύο τυχαία σημεία Α και Β στο χώρο έχουν συντεταγμένες (xa,ya,0) και (xb,yb,0) αντίστοιχα. Η απόσταση μεταξύ των δύο σημείων ισούται τότε με το ολοκλήρωμα
όπου
το απειροστό μήκος καμπύλης που σχετίζεται με τις απειροστές μετατοπίσεις dx και dy κατά τους άξονες x και y μέσω του Πυθαγορείου θεωρήματος. Η σχέση αυτή ορίζει την μετρική του Ευκλείδειου χώρου.
Εδώ η συνάρτηση y(x) είναι η ζητούμενη καμπύλη το μήκος της οποίας ισούται με την ελάχιστη απόσταση μεταξύ των σημείων Α και Β. Κατ' αναλογία με το πρόβλημα ελαχιστοποίησης που καταλήγει στην εξίσωση Όιλερ Λαγκράνζ, η συνάρτηση αυτή προσδιορίζεται από τη διαφορική εξίσωση
με
όπου ο τόνος αναφέρεται σε παραγώγιση ως προς τη μεταβλητή x. Εκτελώντας τις πράξεις,
Άρα λοιπόν,
Η λύση της παραπάνω διαφορικής εξίσωσης είναι μία ευθεία της μορφής
όπου α και β σταθερές. Στον Ευκλείδειο χώρο λοιπόν η ελάχιστη απόσταση μεταξύ δύο σημείων είναι το ευθύγραμμο τμήμα που ορίζουν τα σημεία αυτά πάνω στην ευθεία που τα ενώνει.
Ελάχιστη απόσταση σημείων στην επιφάνεια σφαίρας
Ανάλογα επιχειρήματα μπορούν να χρησιμοποιηθούν στην περίπτωση που επιθυμούμε να υπολογίσουμε την ελάχιστη απόσταση μεταξύ δύο σημείων στην επιφάνεια μίας σφαίρας. Το διαφορικό ds μίας καμπύλης στην επιφάνεια μίας σφαίρας ακτίνας a σχετίζεται με τις γωνιακές συντεταγμένες (θ,φ) των σφαιρικών συντεταγμένων μέσω της σχέσης:
Η ποσότητα αυτή είναι όμως σταθερή, συνεπώς η συνθήκη δS=0 ικανοποιείται πάντα. Άρα λοιπόν, η ελάχιστη απόσταση μεταξύ δύο τυχαίων σημείων στην επιφάνεια μίας σφαίρας αντιστοιχεί στο μήκος τόξου που ορίζουν τα σημεία αυτά από τα οποία διέρχεται ένας μεγάλος κύκλος (κύκλος με κέντρο που συμπίπτει με το κέντρο της σφαίρας).
Εξωτερικοί σύνδεσμοι
Κατηγορία:Διαφορικές εξισώσεις Κατηγορία:Μαθηματική ανάλυση
Εξορία (ταινία)
Εξορία είναι ο τίτλος ελληνικής δραματικής ταινίας σε σκηνοθεσία, σενάριο και παραγωγή Βασίλη Μαζωμένου.
Πλοκή
Πρόκειται για ταινία που ασχολείται άμεσα με την επόμενη μέρα της ελληνικής οικονομικής κρίσης μέσω του Άρη, ενός απελπισμένου άντρα, ο οποίος επιχειρεί να εγκαταλείψει την Ελλάδα με ένα - σχεδόν κατεστραμμένο- σκάφος. Μετά τη διάσωσή του από βέβαιο πνιγμό από την ακτοφυλακή, θα επιστρέψει ως ξένος στη χώρα του. Εκεί θα βιώσει κάθε είδους ακρότητα ως απόκληρος του συστήματος. Θα κλέψει, θα γίνει σκλάβος και θα σκοτώσει. Η ιστορία παραπέμπει σε μια σύγχρονη Οδύσσεια.
Κριτικές
Έγραψε ο Élie Castiel:"Ο Βασίλης Μαζωμένος, παίζοντας κρυφτό με το θεατή του, τον οδηγεί σε αλλόκοτους κόσμους που συχνά φλερτάρουν με το γκροτέσκο, ή άλλοτε με το δραματικό, το σοβαρό, το ακατανόητο στο οποίο προστίθενται περίτεχνες δόσεις ευπρόσδεκτου χιούμορ."Έγραψε ο Νίνος Μικελίδης:"Εκείνο που επιδιώκει, και τελικά καταφέρνει, ο Μαζωμένος είναι, μέσα από τα επεισόδια αυτά, να παρουσιάσει τους διάφορους τρόπους εκμετάλλευσης, ταπείνωσης και εξευτελισμού του νεοέλληνα, εξόριστου, όπως υποβάλλει και ο τίτλος της ταινίας, στην ίδια του τη χώρα, την Ελλάδα της κρίσης."Ο Στράτος Κερσανίδης έγραψε για την ταινία:"Ο Μαζωμένος από την αρχή αντιστρέφει την κατάσταση. Αυτό που φεύγει είναι Έλληνας γιατί η ζωή στην Ελλάδα έχει γίνει αβίωτη, τα πάντα έχουν καταρρεύσει, ηθικές αξίες δεν υπάρχουν, ο κοινωνικός ιστός έχει διαρραγεί ανεπανόρθωτα.Τι μας λέει, εν τέλει ο Βασίλης Μαζωμένος; Κάτι πολύ σημαντικό, πως δηλαδή ακόμη κι ο τόπος μας μπορεί να είναι εξορία.'"Ο Αλέξης Δερμεντζόγλου έγραψε:"Με έναν συνδυασμό τυπικής μυθοπλασίας και ενθέσεων σκηνών της σύγχρονής μας Ιστορίας (να θυμίσω την σεκάνς με το ξύλο ,τον εικονικό βιασμό με τους τύπους να τραγουδάνε τον εθνικό ύμνο της Γερμανίας), διάχυτη αναφορά πως οι περισσότεροι Έλληνες βρισκόμαστε σε πολλαπλών μορφών εξορία. Σκλαβιά, ξύλο, έγκλημα ,ξένη οικονομική εξάρτησης, όλα αυτά δένουν μαζί. Κατ’ εμέ η καλύτερη μέχρι στιγμής ταινία του Βασίλη Μαζωμένου."Έγραψε η Λήδα Γαλανού:"'Το σύμπαν του Βασίλη Μαζωμένου είναι και πάλι εδώ, σ' ένα φιλμ πιο φιλόδοξο, πιο υπερβατικό, αλλά με όλα τα γνώριμα χαρακτηριστικά του σκηνοθέτη του: πολιτικός λόγος, ανθρωπιστική αγωνία, αισθαντική δραματοποίηση. Η «Εξορία» βλέπεται από την αντίθετη πλευρά του καθρέφτη (της σύγχρονης ελληνικής κοινωνίας)."Έγραψε η Ευάννα Βενάρδου:"Ο (αντι)ήρωας του Μαζωμένου, ένας σύγχρονος ηττημένος Οδυσσέας, δεν είναι ένας απελπισμένος μετανάστης. Είναι ένας απελπισμένος, εξαθλιωμένος Έλληνας που προσπαθεί να διαφύγει από την ίδια του τη χώρα με μια βάρκα. Όμως διασώζεται από την ακτοφυλακή και τελικά περνά τα πάνδεινα σε μια εφιαλτική εκδοχή της Ελλάδας (ένα ανατριχιαστικό μέλλον; ή μήπως μια αλληγορία για το παρόν της;) όπου ο μόνος Θεός είναι τελικά ο Θεός του χρήματος, και η μόνη διέξοδος επιβίωσης είναι η κάθε λογής εκπόρνευση και ταπείνωση"
Φεστιβάλ και βραβεία
Το 2019 η ταινία ήταν επίσημη συμμετοχή στο Διεθνές Φεστιβάλ Κινηματογράφου Θεσσαλονίκης και στο Πανόραμα Ευρωπαϊκού Κινηματογράφου της Αθήνας, όπου κέρδισε την εύφημο μνεία. Το 2020, στο επίσημο διαγωνιστικό του διεθνούς Φεστιβάλ Κινηματογράφου του Πόρτο, η ταινία έκανε τη διεθνή της πρεμιέρα Στο ελληνικό φεστιβάλ του Λονδίνου το 2020, κέρδισε το δεύτερο καλύτερο βραβείο για ταινία μεγάλου μήκους Στο Athens Marathon IFF η ταινία κέρδισε το βραβείο σκηνοθεσίας.
Εξωτερικοί σύνδεσμοι
Κατηγορία:Ταινίες του 2019 Κατηγορία:Ελληνικές ταινίες Κατηγορία:Αγγλόφωνες ταινίες Κατηγορία:Ελληνικές δραματικές ταινίες Κατηγορία:Πολιτικές ταινίες Κατηγορία:Ελληνικές ταινίες συσχετιζόμενες με ΛΟΑΤ Κατηγορία:Ταινίες με θέμα τον θάνατο Κατηγορία:Ταινίες με παράλληλες ιστορίες Κατηγορία:Ταινίες σε σκηνοθεσία Βασίλη Μαζωμένου Κατηγορία:Ταινίες σε σενάριο Βασίλη Μαζωμένου Κατηγορία:Ταινίες γυρισμένες στην Ελλάδα Κατηγορία:Σινεφίλ ταινίες Κατηγορία:Ελληνικές ψυχολογικές ταινίες
Discoverer 20
Ο Discoverer 20 ή Corona 9014A ήταν αμερικανικός κατασκοπευτικός δορυφόρος ο οποίος εκτοξεύτηκε το 1961. Ήταν τύπου KH-5 Argon και βασίζονταν στο στάδιο πυραύλου Agena-B. Ο συγκεκριμένος δορυφόρος ήταν ο πρώτος KH-5 που στάλθηκε στο διάστημα, όμως η αποστολή του απέτυχε διότι η κάψουλα επανεισόδου με την οποία το φωτογραφικό φιλμ θα επέστρεφε στην Γη δεν αποκολύθηκε από το σκάφος.
Αποστολή
Ο Discoverer 20 εκτοξεύτηκε με πύραυλο Thor DM-21 Agena-B στις 17 Φεβρουαρίου 1961 (20:25 UTC) από την αεροπορική βάση Βάντενμπεργκ. Όταν τέθηκε επιτυχώς σε χαμηλή περιγήινη τροχιά, έλαβε την ονομασία Χάρβαρντ 1961 Epsilon 1.
Δείτε επίσης
Κατηγορία:Δορυφόροι Discoverer Κατηγορία:Διαστημικές αποστολές το 1961
Αράπουσα
Η Αράπουσα (κυριλλικά: Арапуша) είναι χωριό της Βοσνίας και Ερζεγοβίνης. Ευρίσκεται εντός του Δήμου της Μπόσανσκα Κρούπα, ο οποίος ευρίσκεται εντός του Καντονιού της Ούνα-Σάνα, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε 408 κατοίκους.
Εξωτερικοί Σύνδεσμοι
Κατηγορία:Οικισμοί της Μπόσανσκα Κρούπα
Διοργανώσεις Ε.Π.Σ. Ηπείρου 2006–07
Για την περίοδο 2006–07, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ιωαννίνων.
Η πρωταθλήτρια ομάδα της ΕΠΣ Ηπείρου κερδίζει την άνοδο στη Δ εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηπείρου, αποκτά το δικαίωμα συμμετοχής στο Κύπελλο Ερασιτεχνών.
Η σεζόν 2006-07 περιλαμβάνει πρωτάθλημα και κύπελλο. Επίσης περιλαμβάνει πρωταθλήματα υποδομών.
Πρωτάθλημα
Η δομή του πρωταθλήματος είναι η εξής:
Α ερασιτεχνική
Η πρωταθλήτρια Προοδευτική Περάματος ανέβηκε στην Δ εθνική ερασιτεχνική κατηγορία.Το πρωτάθλημα κρίθηκε στην ισοβαθμία αλλά υπερίσχυσε η Προοδευτική Περάματος.Στην τελευταία αγωνιστική κέρδισε μέσα στην Ελεούσα με 2-1.Όπως επίσης και στον πρώτο γύρο με 2-0.Στην ισοβαθμία στην γραμμή του υποβιβασμού υπερίσχυσε ο Ατρόμητος.Οι δυο ομάδες έπαιζαν και αυτές την τελευταία αγωνιστική στην έδρα της Κρύας και ήρθαν ισόπαλες 1-1.Στον πρώτο γύρο κέρδισε ο Ατρόμητος με 4-2.
Β ερασιτεχνική
Η Β ερασιτεχνική έγινε σε δυο ομίλους των 18 ομάδων.Πριν από την έναρξη της σεζόν έγινε μπαράζ μεταξύ των τέταρτων της Γ ερασιτεχνικής 2005-06,Ρόνα Ανηλίου και ΑΟ Κοσμηράς.Νικητής αναδείχτηκε ο δεύτερος κερδίζοντας την άνοδο.Αιτία ήταν η μη κάθοδος του Παντελεήμων Δροσοχωρίου.
Α όμιλος
Ο ΠΑΟ Πεντέλης έχει -1 βαθμό
Ο Αστήρ Αμφιθέας έχει -3 βαθμούς
Ο ΠΑΣ Περιβλέπτου έχει -3 βαθμούς
Β όμιλος
Ο ΑΟ Κόντσικας έχει -1 βαθμό
Ο ΑΣ Αγίου Δημητρίου έχει -13 βαθμούς
Γ ερασιτεχνική
Η Γ ερασιτεχνική έγινε σε δυο ομίλους των 12 ομάδων.Δεν δήλωσαν συμμετοχή σε σχέση με πέρυσι η Άνω Λαψίστα και ο Νικηφόρος Κ. Λαψίστας, που ενώθηκαν,η Αναγέννηση Ελληνικού και η ΑΕ Σελλών.Αντίθετα ομάδες που δεν κατέβηκαν πέρυσι αλλά αυτήν την σεζόν είναι η ΑΕ Λαψίστας 2006,ο ΑΣ Χρυσοβίτσας,ο ΑΟ Μαντείου και ο ΠΑΣ Σιστρούνι.
Α όμιλος
Ο ΑΠΟ Δαβάκης έχει -14 βαθμούς
Η ΑΕ Κληματιάς έχει -8 βαθμούς
Ο ΑΣ Χρυσοβίτσας έχει -3 βαθμούς
Ο ΑΟ Παρακαλάμου έχει -9 βαθμούς
Β όμιλος
Ο ΑΕΣ Θεριακησίου έχει -1 βαθμό
Ο Πρωτοπόρος Όμιλος έχει -3 βαθμούς
Κύπελλο
Στο κύπελλο συμμετέχουν τα σωματεία της ΕΠΣΗΠ.Υποχρεωτική είναι η συμμετοχή για τα σωματεία της Α ερασιτεχνική και προαιρετική για τα σωματεία της Β ερασιτεχνικής,Γ ερασιτεχνικής και του ερασιτέχνη ΠΑΣ Γιάννινα.
1η φάση
Οι ομάδες χωρισμένες σε δυο ομίλους.Οι αγώνες στις 26 και 27 Αυγούστου 2006
Α όμιλος
ΑΕΔ Πωγωνάτος-ΑΕ Ρίζας 3-1
Θύελλα Ελεούσας-Αστήρ Αμφιθέας 3-0
ΠΑΣ Αλμυρός Βουνοπλαγιάς-Δόξα Κρανούλας 0-2
ΑΣ Φλόγα Πετσαλίου-ΠΑΣ Αγίας Μαρίνας 1-0
ΠΑΣ Κάστρου-Ηπειρωτικός Μαρμάρων 3-2
ΠΑΟ Κρύας-Θρίαμβος Σαρ/ναίων 1-0
ΑΣ Αετός Νήσου-ΠΑΟ Ασβεστοχωρίου 6-7
ΑΟ Ζωοδόχος-'''ΑΕ Αναγενν. Κεφαλοβρ. 3-6'''
ΑΟ Ζίτσας-ΠΑΣ Μετσόβου 3-1
ΑΕ Καρυών-ΠΑΣ Γιάννινα (ερασ.) 2-3
Β όμιλος
Θύελλα Κατσικάς-ΑΕ Χουλιαράδων 5-0
Θρίαμβος Σερβιανών-Ελπίδες Ιωαννίνων 0-2
ΑΕ Πλατανιάς-ΑΟ Ανατολής 1-3
ΑΟ Μαβίλης-ΑΕ Δαφνούλας 0-4
ΑΣ Πήγασος-ΑΟ Κοσμηράς 1-2
ΑΕ Ραφταναίων-'''Σταυρ. Συρράκου 0-3'''
ΠΑΟ Ηλιόκαλης-Ατρόμητος Κουκλεσίου 1-2
'''Κεντ. Μουσιωτίτσας-Αγροτικός Καστρίτσας 2-0'''
ΑΣ Αχέρων Ρομανού-ΠΑΣ Ατρόμητος 95 2-5
ΑΟ Παναμπελειακός-ΑΕ Μικρασιατών 1-3
Αετός Μ. Περιστερίου-ΠΑΟ Καρδαμητσίων 1-4
ΠΑΟ Κουτσελιού-ΑΟ Κόντσικας 1-2
ΑΕ Πραμάντων-ΑΟ Βελισσαρίου 0-2
Χωρίς αγώνα:ΑΠΟ Επικοπικού,ΠΑΣ Αβέρωφ 2001
2η φάση
Ελπίδες Ιωαννίνων-ΠΑΟ Πεντέλης 2-1
ΑΟ Ζίτσας-ΠΑΣ Ατρόμητος 95 2-4
ΑΟ Κοσμηράς-ΠΑΟ Καρδαμητσίων 0-2
ΠΑΟ Ασβεστοχωρίου-ΑΕ Αναγεν. Κεφαλοβρ. 5-2
ΑΠΟ Επισκοπικού-ΠΑΟ Κρύας 1-3
Ατρόμητος Κουκλεσίου-'''Κεντ. Μουσιωτίτσας 0-1'''
ΑΕ Δαφνούλας-Θύελλα Κατσικάς 0-1
ΑΕΔ Πωγωνάτος-Θύελλα Ελεούσας 1-3
'''Σταυρ. Συρράκου-Τιτάν Λογγάδων 5-0'''
ΑΟ Κόντσικας-ΠΑΣ Κάστρου 3-4
ΠΑΣ Αβέρωφ 2001-ΑΟ Βελισσαρίου 6-2
ΑΟ Ανατολής-Αετός Χαροκοπίου 6-0
Αετός Πρωτόπαππας-ΑΟ Αμπελόκηποι 0-3
ΑΣ Φλόγα Πετσαλίου-'''Προοδ. Περάματος 0-6'''
ΑΕ Μικρασιατών-ΠΑΣ Γιάννινα (ερασ.) 9-8
3η φάση
ΠΑΟ Καρδαμητσίων-'''Σταυρ. Συρράκου 0-6'''
ΠΑΣ Κάστρου-Θύελλα Κατσικάς 0-3
Δόξα Κρανούλας-Κεντ. Μουσιωτίτσας 5-2
ΑΟ Ανατολής-ΑΕ Μικρασιατών 3-0
Θύελλα Ελεούσας-ΠΑΟ Κρύας 6-0
Ελπίδες Ιωαννίνων-ΠΑΣ Αβέρωφ 2001 2-1
ΑΟ Αμπελόκηποι-ΠΑΟ Ασβεστοχωρίου 1-2
'''Προοδ. Περάματος-ΠΑΣ Ατρόμητος 95 3-0'''
4η φάση
'''Σταυρ. Συρράκου-ΠΑΟ Ασβεστοχωρίου 1-0'''
Θύελλα Ελεούσας-Προοδ. Περάματος 2-2 (3-2 παρ.)
Θύελλα Κατσικάς-Ελπίδες Ιωαννίνων 4-0
ΑΟ Ανατολής-Δόξα Κρανούλας 1-0
5η φάση
Οι αγώνες έγιναν στις 21 Φεβρουαρίου 2007
Θύελλα Κατσικάς-ΑΟ Ανατολής 0-2
'''Σταυρ. Συρράκου-Θύελλα Ελεούσας 8-7'''
Πηγές
07 Κατηγορία:Εγχώρια ποδοσφαιρικά πρωταθλήματα 2006-2007
Οικογένεια Ραούλ
Η Οικογένεια Ραούλ, ήταν βυζαντινή αριστοκρατική οικογένεια, ίσως Νορμανδικής καταγωγής, κατά την περίοδο των Παλαιολόγων. Η θηλυκή μορφή του ονόματος ήταν Ραούλαινα. Από τον 14ο αιώνα, ήταν επίσης γνωστή ως Ράλλης ή Ράλης.
Προέλευση
Η ακριβής προέλευση της οικογένειας είναι άγνωστη. Έχει προταθεί ότι προέρχεται από τον Ρούντολφ Πήλ ντε Λαν (Rudolph Peel de Lan, αποδόθηκε σαν Ραούλ ο Λυκοδέρμων ), έναν Νορμανδό που στάλθηκε ως πρεσβευτής στον αυτοκράτορα Νικηφόρο Γ΄ Βοτανειάτη (1078 - 1081) και τον οποίο η Άννα Κομνηνή τον αναφέρει ως «Ραούλ» στην Αλεξιάδα. Μια άλλη άποψη είναι ότι ο Ραούλ ήταν ένα άλλος πρέσβης όπου ήλθε στην Κωνσταντινούπολη το 1080, αδελφός του Ρογέρου (Roger) "ο γιος του Dagobert", ο οποίος αυτομόλησε στους Βυζαντινούς.
Ο τελευταίος Ρογήρος ταυτίζεται με τον μέγα κύρη Κωνσταντίνο Ρογήρο, που είχε γιο τον Ιωάννη Ρογήρο Δαλασσηνό. Παιδιά του Ιωάννη ήταν ο Ανδρόνικος, ο Κωνσταντίνος , ο Αλέξιος και ο, με το ίδιο όνομα και με τον τίτλο του σεβαστού, Ανδρόνικος.
Το 1125 αναφέρεται ο νοβελίσιμος Νικήτας. Στα 1195, ο σεβαστός Κωνσταντίνος Ραούλ υποστήριξε τον σφετερισμό του Αλεξίου Γ΄ (1195 με 1203). Ο γιος του, ο πρωτοβεστιάριος Αλέξιος Ραούλ, ήταν ένας ανώτερος στρατιωτικός ηγέτης υπό τον Ιωάννη Γ΄ (1222 με 1254), αλλά δεν ευνοήθηκε επί Θεοδώρου Β΄ Λασκάρεως (1254 έως 1258), ο οποίος του αφαίρεσε τον τίτλο του και φυλάκισε τέσσερις γιους του. Επί Μιχαήλ Η 'Παλαιολόγου (1259-1282) ο πρωτότοκος γιος του Αλεξίου, Ιωάννης Ραούλ Πετραλίφας, έγινε πρωτοβεστιάριος, ενώ ένας άλλος, ο Μανουήλ , ήταν πιγκέρνης. Ο Μανουήλ και ένας τρίτος αδελφός, ο Ισαάκ, υποστήριξαν τον Πατριάρχη Αρσένιο που ήταν κατά της Ένωσης των Εκκλησιών, ωστόσο, συνελήφθησαν και τυφλώθηκαν. Ο Ιωάννης εν τω μεταξύ είχε παντρευτεί τη Θεοδώρα Καντακουζηνή, η οποία μετά το θάνατό του έγινε μοναχή και μία από τις πιο γνωστές λόγιους της Κωνσταντινούπολης στις τελευταίες δεκαετίες του 13ου αιώνα. Ο γιος τους Αλέξιος επί Ανδρόνικου Παλαιολόγου (1282-1328), ήταν μέγας δομέστικος και ένας από τους γιους του έγινε μεγάλος στρατοπεδάρχης.
Ένας άλλος Αλέξιος Ραούλ ήταν μέγας δομέστικος μετά το 1333, αλλά ο πιο αξιοσημείωτος είναι ο συγγραφέας Μανουήλ Ραούλ Μετοχίτης, ο οποίος πέρασε μέρος της ζωής του στο Δεσποτάτο του Μυστρά. Η οικογένεια στα μέσα του 14ου αιώνα εξαφανίστηκε από το προσκήνιο, εκτός τον κλάδο του Μορέως, όπου άκμασε και ήταν ενεργός μέχρι την οθωμανική κατάκτηση. Οι αδελφοί Θωμάς Ράλλης και ο Γεώργιος Ράλλης οδήγησαν μια εξέγερση εναντίον των Οθωμανών το 1458/1460. Άλλα μέλη της οικογένειας συνόδευαν την πριγκίπισσα Σοφία Παλαιολογίνα μεγάλη Δούκισσα της Μόσχας, όπου υπηρέτησαν ως διπλωμάτες. Το 1451 αναφέρεται στον Μυστρά ο Μανουήλ Ραούλ τω Οισή και το 1485 αναφέρεται ο Θωμάς Παλαιολόγος Ράλης κεφαλή της Πάτρας. Άλλα μέλη του ήταν ο Νικόλαος Ραούλ τω Οισή και ο γιος του Θεόδωρος Ραούλ τω Οισή. Γνωστός από μία προσωπογραφία είναι ο Ιωάννης Δούκας Άγγελος Παλαιολόγος Ραούλ Λάσκαρις Τορνίτζης Φιλανθρωπηνός Ασάνης το όνομα του δείχνει τις σχέσεις συγγένειας που είχε κάνει η οικογένεια με άλλες επιφανείς βυζαντινές οικογένειες.
Η οικογένεια, με το όνομα Ράλλης, έκανε κλάδους σε πολλές περιοχές, όπως στην Πελοπόννησο, Αθήνα και Χίο, κι έπειτα σε πολλές χώρες όπως στην Ιταλία, Ρωσία, Αγγλία από το 1066 όπου το όνομα αναφέρεται σαν Ρόλινς κ.α. , Ιρλανδία, Καναδά τον 18ο αιώνα κ.α. .
Άγιος Βασίλειος Μεσσηνίας
Με την ονομασία Άγιος Βασίλειος Μεσσηνίας αναφέρονται οι οικισμοί:
Κώστας Μπανιώτης
Ο Κωσταντίνος Μπανιώτης (Κομοτηνή, 6 Νοεμβρίου 1986) είναι Έλληνας άλτης του ύψους. Ανήκει στο δυναμικό του συλλόγου Ολυμπιάδα Κομοτηνής. Από το 2005 ζει στη Θεσσαλονίκη. Η καλύτερη προσωπική του επίδοση είναι 2,34 μέτρα.
Από sport-fm και το λήμμα στα αγγλικά.
Παραπομπές
κατηγορία:Έλληνες αθλητές του άλματος εις ύψος Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Αθλητές του στίβου στους Μεσογειακούς Αγώνες 2009 Κατηγορία:Αθλητές του στίβου στους Μεσογειακούς Αγώνες 2013 Κατηγορία:Αθλητές του στίβου στους Μεσογειακούς Αγώνες 2018 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Τσιλέρ Ιλχάν
Η Τσιλέρ Ιλχάν είναι Τουρκάλα συγγραφέας και εκδότρια.
Βιογραφία
Η Τσιλέρ Ιλχάν έχει γεννηθεί το 1972 και έχει σπουδάσει πολιτικές επιστήμες και διεθνείς σχέσεις στο πανεπιστήμιο Μπογάζιτσι στην Κωνσταντινούπολη και διοίκηση ξενοδοχείων στην Ελβετία. Στη διάρκεια της ζωής της μέχρι σήμερα έχει εργαστεί κατά περιόδους άλλοτε ως ξενοδόχος, άλλοτε ως συγγραφέας και άλλοτε ως εκδότρια. Από νεαρή ηλικία ασχολήθηκε ως συγγραφέας. Το 1993 πήρε το βραβείο Αξιοσημείωτων Διηγημάτων Γιασάρ Ναμπί. Το πρώτο της βιβλίο Rüya Tacirleri Odası (Δωμάτιο των Ονείρων των Εμπόρων) (Απρίλιος 2006) είναι μια συλλογή διηγημάτων, τα οποία συνδέονται μεταξύ τους, γιατί το καθένα έχει κάποιες νύξεις για τα υπόλοιπα διηγήματα. Έχει γράψει άρθρα, κριτικές βιβλίων, ταξιδιωτικές εντυπώσεις και μεταφράσεις, που έχουν δημοσιευθεί σε διάφορα περιοδικά και εφημερίδες. Είναι αρχισυντάκτης του Condé Nast Traveller Turkey.
Παραπομπές
Κατηγορία:Τούρκοι συγγραφείς
Ειδικό ερασιτεχνικό πρωτάθλημα ποδοσφαίρου 1988
Το 1988 μετά την ολοκλήρωση της κανονικής περιόδου 1987-88 στα τοπικά πρωταθλήματα των ΕΠΣ διεξήχθη το Ειδικό ερασιτεχνικό πρωτάθλημα ποδοσφαίρου με σκοπό τη μείωση των ομάδων που θα προβιβάζονταν από τα τοπικά πρωταθλήματα στη Δ΄ Εθνική της επόμενης περιόδου και τη διατήρηση σταθερού του αριθμού των ομάδων και ομίλων της κατηγορίας.
Τρόπος Διεξαγωγής
Δυο ομάδες από κάθε μια από τις τρεις αρχαιότερες ΕΠΣ (Αθηνών, Μακεδονίας, Πειραιώς) προβιβάστηκαν απευθείας στη Δ΄ χωρίς να συμμετέχουν στο ειδικό πρωτάθλημα, όπου έλαβαν μέρος οι πρωταθλήτριες των υπόλοιπων 46 από τις 49, τότε, τοπικές Ενώσεις Ποδοσφαιρικών Σωματείων. Οι ομάδες χωρίστηκαν με γεωγραφικά κριτήρια σε 11 ομίλους των 4 ως 5 ομάδων, και την άνοδο κέρδισαν οι δυο πρώτοι στη βαθμολογία κάθε ομίλου μετά απο μίνι πρωτάθλημα 2 γύρων. Έτσι συνολικά 28 σύλλογοι προβιβάστηκαν στη Δ΄ Εθνική.
Όμιλοι
Ο καταρτισμός των ομίλων των ΕΠΣ ήταν ως εξης:
Αποτελέσματα και Βαθμολογίες
Tο σύστημα βαθμολόγησης το 1988 ήταν 2 βαθμοί για τη νίκη, 1 για ισοπαλία και 0 για ήττα. Οι τελικές βαθμολογίες   και τα αποτελέσματα ήταν τα εξής:
Α΄ Όμιλος
Σημειώσεις
Β΄ Όμιλος
Σημειώσεις
Γ΄ Όμιλος
Σημειώσεις
Δ΄ Όμιλος
Σημειώσεις
Η΄ Όμιλος
Σημειώσεις
Ι΄ Όμιλος
Σημειώσεις
Πηγές
Πρωτάθλημα Πρωταθλητριών ΕΠΣ Κατηγορία:Εγχώρια ποδοσφαιρικά πρωταθλήματα 1987-1988
Εμβιομηχανική
thumb|Σελίδα ενός από τα πρώτα έργα εμβιομηχανικής (De Motu Animalium του [[Τζοβάνι Μπορέλι|Τζοβάνι Αλφόνσο Μπορέλι) τον 17ο αιώνα.]] Εμβιομηχανική είναι η μελέτη της δομής και της λειτουργίας των βιολογικών συστημάτων όπως των ανθρώπων, των ζώων, των φυτών, των οργάνων, των μυκητών, και των κυττάρων μέσω των μεθόδων της μηχανικής.
Ετυμολογία
Η λέξη «εμβιομηχανική» (ουσιαστικό, 1899) και η σχετική «εμβιομηχανικός» (επίθετο, 1856) από τις αρχαιοελληνικές λέξεις βίος (ζωή) και μηχανική, αναφέρονται στη μελέτη των μηχανικών αρχών των ζωντανών οργανισμών, και πιο συγκεκριμένα της κίνησης και της δομής τους.
Μεθοδολογία
Η εμβιομηχανική είναι στενά συνδεδεμένη με τη μηχανική, επειδή χρησιμοποιεί συχνά τις παραδοσιακές επιστήμες της μηχανικής για την ανάλυση των βιολογικών συστημάτων. Μερικές απλές εφαρμογές της Νευτώνειας μηχανικής και/ή των επιστημών των υλικών μπορούν να αποδώσουν ορθές προσεγγίσεις στη μηχανική πολλών βιολογικών συστημάτων. Η εφαρμοσμένη μηχανική, με πιο αξιοσημείωτους τους κλάδους της μηχανολογίας όπως η μηχανική συνεχούς, η ανάλυση των μηχανισμών, η δομική ανάλυση, η κινητική και οι δυναμική έχουν σημαντικό ρόλο στη μελέτη της εμβιομηχανικής.
Συνήθως τα βιολογικά συστήματα είναι πολύ πιο περίπλοκα από τα συστήματα που κατασκευάζει ο άνθρωπος. Ως εκ τούτου εφαρμόζονται αριθμητικές αναλύσεις σε σχεδόν κάθε εμβιομηχανική μελέτη. Η έρευνα πραγματοποιείται σε μια επαναληπτική διαδικασία υπόθεσης και απόδειξης, στην οποία περιλαμβάνονται μερικά βήματα μοντελοποίησης, προσομοίωσης μέσω υπολογιστή και πειραματικών μετρήσεων.
Υποπεδία
Στα εφαρμοσμένα υποπεδία της εμβιομηχανικής περιλαμβάνονται:
Αθλητική εμβιομηχανική
Στην αθλητική εμβιομηχανική, οι νόμοι της μηχανικής εφαρμόζονται στην ανθρώπινη κίνηση ώστε κατανοηθούν καλύτερα οι αθλητικές επιδόσεις και επίσης να μειωθούν οι αθλητικοί τραυματισμοί. Εστιάζει στην εφαρμογή των επιστημονικών αρχών της μηχανικής φυσικής στην κατανόηση των κινήσεων της δράσης των ανθρώπινων σωμάτων και των αθλητικών οργάνων, όπως το ρόπαλο του κρίκετ, η ράβδος του χόκεϊ, το ακόντιο και άλλα. Στοιχεία της μηχανολογίας (π.χ. μηκυνσιόμετρα), της ηλεκτρολογικής μηχανικής (π.χ. ψηφιακό φιλτράρισμα), της επιστήμης των υπολογιστών (π.χ. αριθμητικές αναλύσεις), της ανάλυσης του βαδίσματος (π.χ. δυναμικές πλατφόρμες), και της κλινικής νευροφυσιολογίας (π.χ. επιφάνεια EMG) είναι συνηθισμένες μέθοδοι στην αθλητική εμβιομηχανική.
Η εμβιομηχανική στα αθλήματα μπορεί να δηλωθεί ως οι μυϊκές, αρθρωτικές και σκελετικές κινήσεις του σώματος κατά τη διάρκεια της άσκησης για έναν σκοπό, ικανότητα και/ή τεχνική. Η κατάλληλη κατανόηση της εμβιομηχανικής σχετικά με τις αθλητικές ικανότητες έχει τις σημαντικότερες επιπτώσεις στα εξής: αθλητικές επιδόσεις, επανόρθωση και πρόληψη τραυματισμών, μαζί με τη δεξιοτεχνία του αθλήματος. Όπως σημειώνεται από τον Μάικλ Γιέσις, κάποιος μπορεί να πει πως ο καλύτερος αθλητής είναι αυτός που εκτελεί τις ικανότητες του/της με τον καλύτερο τρόπο.
Εμβιομηχανική συνεχούς
Η μηχανική ανάλυση των βιοϋλικών και των βιορευστών αναλύεται κυρίως μέσω των εννοιών της μηχανικής συνεχούς. Αυτή η παραδοχή δεν έχει ισχύ όταν οι κλίμακες μήκους του ενδιαφέροντος πλησιάζουν την τάξη των μικροδομικών λεπτομερειών του υλικού. Ένα από τα πιο αξιοσημείωτα χαρακτηριστικά των βιοϋλικών είναι η ιεραρχική δομή τους. Με άλλα λόγια, τα μηχανικά χαρακτηριστικά αυτών των υλικών στηρίζονται στα φυσικά φαινόμενα που λαμβάνουν χώρα σε πολλαπλά επίπεδα, από τα μοριακά έως τα επίπεδα των ιστών και των οργάνων.
Τα βιοϋλικά ταξινομούνται σε δύο κατηγορίες, τους σκληρούς και τους μαλακούς ιστούς. Η μηχανική αποδόμηση των σκληρών ιστών (όπως το ξύλο, το κοχύλι, και το οστό) μπορεί να αναλυθεί μέσω της θεωρίας της γραμμικής ελαστικότητας. Από την άλλη πλευρά, οι μαλακοί ιστοί (όπως το δέρμα, ο τένοντας, ο μυς και ο χόνδρος) συνήθως υφίστανται μεγάλες αποδομήσεις και έτσι η ανάλυση τους στηρίζεται στη θεωρία πεπερασμένης έντασης και προσομοιώσεις μέσω υπολογιστών. Το ενδιαφέρον στη εμβιομηχανική συνεχούς ωθείται από την ανάγκη για ρεαλισμό στην ανάπτυξη ιατρικής προσομοίωσης.